**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Перић Горан Милица | | | | | |
| Датум и место рођења | | | 12. 2. 1991. Лесковац | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Србистика | | | | | |
| Звање | | | Дипломирани филолог (за српски језик и књижевност) | | | | | |
| Година уписа | | | 2010. | | | | | |
| Година завршетка | | | 2014. | | | | | |
| Просечна оцена | | | 9,26 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Звање | | | Мастер филолог | | | | | |
| Година уписа | | | 2014. | | | | | |
| Година завршетка | | | 2015. | | | | | |
| Просечна оцена | | | 9,57 | | | | | |
| Научна област | | | Савремена српска књижевност | | | | | |
| Наслов завршног рада | | | Фигуре читалаца у роману *Ситничарница „Код срећне рукеˮ* Горана Петровића | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2015. | | | | | |
| Остварен број ЕСПБ бодова | | | 120 | | | | | |
| Просечна оцена | | | 9,21 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Перић, Милица. 2019. Успомена на родитеље – роман *Цинк* Давида Албахарија или губљење у вишку светова. *Зборник радова са скупа Наука и савремени универзитет – НИСУН 9*, одржаног 9. новембра 2019. године на Филозофском факултету у Нишу. Зборник радова у припреми. | | | | | | M63 | |
| У раду су размотрене неактуализоване наративне могућности, могући светови, наративност и однос стварности и фикције. Сваки аспект изазива одређене емоционалне реакције читалаца, захваљујући чему они партиципирају у изградњи света приче. Дискурзивна форма романа, као и постојање великог броја виртуелних наратива у сагласју су са психичким стањем приповедне инстанце. До мултипликације лика приповедача најпре доводи појава другостепене приче и усложњавање наративне равни. Затим, не тако бројне, али значајне, симулације, а онда и прижељкиване контрачињеничне будуће ситуације, које увек бивају изневерене. У оквиру наративног света романа могуће је указати на трипартну улогу лика приповедача. Користећи се метанарацијом, приповедач конструише роман који представља дело у настајању. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 2 | Перић, Милица. 2018. Ликови у пограничним приповеткама Илије И. Вукићевића. *Зборник радова са скупа Наука и студенти – СТУДКОН 4* који је одржан у склопу научног скупа *Наука и савремени универзитет – НИСУН 8*, на Филозофском факултету у Нишу, 10. новембра 2018. године. UDK 821.163.41.09-32 Вукићевић И. Зборник радова у припреми. | | | | | | M63 | |
| Циљ истраживања јесте књижевнотеоријска анализа ликова осам приповедака, којима се приступа аналитичко-интерпретативним методом преко поставки теорије психоанализе. Граничарске приповетке представљају новину за епоху реализма и дотадашњу српску књижевност. Сведоче о изузетном дару свога аутора и представљају једну од неколико његових брзих и плодотворних трансформација. Начин посматрања стварности Вукићевића удаљава од реалистичких писаца, а приближава писцима с почетка 20. столећа. Фигуре мушких и ликова приповедача нису могле бити посматране другачије, до кроз њихове нагоне, унутрашње пориве, гестове, ћутњу. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 3 | Перић, Милица. 2017. Бег од стварности или просторно урањање јунака романа *Ситничарница „Код срећне рукеˮ* Горана Петровића. *Савремена проучавања језика и књижевности.* Зборник радова са VIII научног скупа младих филолога Србије, одржаног 2. 4. 2016. године на Филолошко-уметничком факултету у Крагујевцу. Књ. 2. Крагујевац. 2017. стр. 333-341. UDK 821.163.41-31.09 Petrović G. ISBN 978-86-80796-06-2. | | | | | | M45 | |
| Рад се бави преласком Петровићевих јунака-читалаца из актуелног света у алтернативни свет књижевноуметничког дела. Делу се приступа са аспекта наратологије, тачније теорије урањања, не би ли кретања јунака била испитана и дефинисана у домену просторног урањања. Указивањем на најважније појединости из живота неколико јунака и занимањем за сам чин преласка у светове књижевноуметничког дела, утврђују се мотиви који их на то наводе, као и њихов доживљај тог другог света. Егзистенција јунака у алтернативном свету, насупрот њиховој егзистенцији у актуелном свету *Ситничарнице* доприноси бољој карактеризацији ових читалаца. Осим јаке жеље за путовањем алтернативним световима, испитује се и потреба јунака за повратком у актуелни свет. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 4 | Перић, Милица Г, Стојиљковић Слађана М. 2015. О једној позоришној адаптацији Пероове бајке „Лепотица и зверˮ. *Липар: часопис за књижевност, језик, уметност и културу*. Год. XVI. Број 56. Универзитет у Крагујевцу. 2015. стр. 227-236. UDK 821.133.1-93.342.09 Перо Ш. 792.9. ISSN 1450-8338. | | | | | | M52 | |
| У раду се показује на који начин књижевноуметнички текст инспирише позоришне редитеље, као и то како и колико бива модификован приликом „оживљавања“ на сцени. Одступања у метатексту у односу на прототекст условљена су добом у коме се нови текст ствара, поднебљем и законима нове уметности. Упркос наведеним условима, овде спроведена анализа показала је да је Лозанчић својом позоришном адаптацијом, тек незнатно одступивши од садржине бајке, остао доследан Пероовој интенцији. Oдступања учињена у представи нису била произвољна и ти, у односу на бајку, нови елементи проналазе се у анимираном филму *Лепотица и звер* Волта Дизнија (Гари Трусдејл, 1991). | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| *Образложење*  Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Јелена В. Јовановић, ванредни професор | | | | | | |
| Ужа научна област за коју је изабран у звање | | Српска и компаративна књижевност (*Српска модерна и модернизам (до 1941)*, *Савремена српска књижевност (после 1980))* | | | | | | |
| Датум избора | | 9. 6. 2020. | | | | | | |
| Установа у којој је запослен | | Универзитет у Нишу, Филозофски факултет | | | | | | |
| Е-пошта | | [jelena.v.jovanovic@filfak.ni.ac.rs](mailto:jelena.v.jovanovic@filfak.ni.ac.rs) | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Вуловић, Јелена. 2015. После Женета: фокализација у очима посткласичне наратологије, *Зборник Матице српске за књижевност и језик*, књ.63, св.2, 2015: стр. 533 – 552, ISBN 0543-1220 | | | | | | М24 | |
| 2 | Јовановић, Јелена В. 2017. Наратор и јунаци његове приче у роману Јарани Светозара Ћоровића, Књижевна историја, Часопис за науку о књижевности, стр. 31 - 49, ISSN 0350-6428 | | | | | | М24 | |
| 3 | Јовановић, Јелена. 2013. Приповедач-лик: Љуба Шампион у роману *Кад су цветале тикве*. *Зборник Матице српске за књижевност и језик*, књ.61, св.1, 2013: стр. 193 – 209, ISSN 0543-1220 | | | | | | М24 | |
| 4 | Вуловић, Јелена. 2015. Опис као приповедана перцепција у роману *За крухом* Ива Ћипика, *Књижевна историја*, Часопис за науку о књижевности, XLVII, 156, 2015, стр. 9 – 32, ISSN 0350-6428 | | | | | | М24 | |
| 5 | Јовановић, Јелена В. 2018. *Венеција* као метонимија карневалске метаморфозе у делу Владимира Пиштала. *Научни састанак слависта у Вукове дане* (МСЦ), 47/2, стр. 205 – 214, ISSN 0351-9066 | | | | | | М14 | |
| 6 | Јовановић, Јелена 2019. *Вештина приповедања – наратори прозног света Драгослава Михаиловића*, Филозофски факултет у Нишу, 187 стр. ISBN 978-86-7379-519-5, COBISS.SR-ID 281337100 | | | | | | M42 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Јелена Младеновић, *Поезија Новице Тадића*, Филозофски факултет Универзитета у Нишу | 25.11.2015. | 5.3. 2020. |
| 2. | Велибор Петковић, *Књижевно дело Душана Радовића у светлу теорије трансмедијалности*, Филозофски факултет Универзитета у Нишу | 25.1.2019. |  |
| 3. |  |  |  |
| 4. |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| *Образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | *Српски емигрантски роман у првој деценији двадесет првог века* | | | | | | |
| Научно поље | | | Наука о књижевности | | | | | | |
| Научна област | | | Филолошке науке | | | | | | |
| Ужа научна област | | | Српска и компаративна књижевност | | | | | | |
| Научна дисциплина | | | Савремена српска књижевност | | | | | | |
| 1. | Предмет научног истраживања *(до 800 речи)* | | | | | | | | |
| Базични предмет научног истраживања докторске тезе јесте тумачење романа савремених српских писаца који живе и стварају ван граница Републике Србије. С тим циљем издвојени су текстови писани на српском језику објављени у периоду од 2001. до 2010. године. Емиграција писаца се у овом раду посматра као чисто спољашња, дакле, писац се налази на другом тлу. Истраживање ће се фокусирати пре свега на романескну поетику Давида Албахарија, Веселина. Марковића, Владимира Пиштала и Владимира Тасића, али ће њиме бити обухваћен и шири контекст емигрантског стваралаштва с почетка 21. века (дела Бранка Анђића, Боре Ћосића, Злате Живадиновић, Бранка Бубала, Предрага Степановића, Миланке Мамуле, Мила Дора, Александра Петрова, Барби Марковић, Немање Митровића). Тумачење жанровских и стилских особености емигранског романа допринеће потпунијем сагледавању целокупне српске књижевности. Преводи на многе стране језике, као и добар пријем код иностране читалачке публике иду у прилог овом избору.  Главни део рада подразумева детаљну анализу емигрантског романа: питање форме, структуре, начина приповедања, односа простора и времена, затим, ликова, језика и стила, односе тема, мотива и идеја, како у оквиру емигрантске српске прозе прве деценије 21. века, тако и у ширем контексту који обухвата романе истог периода настале у матици. Пажња је усмерена ка што бољем представљању ових територијално, али не и културно и језички децентрализованих остварења српске културе, као и ка испитивању међусобног утицаја писаца у расејању и оних који живе и стварају у Србији. Деценија која се сагледава у овоме раду специфична је због чињенице да се, поред већ устаљених, јављају нова литерарна струјања, која са аспекта науке о књижевности, због временске блискости, нису сасвим објашњена. Стога ће један део рада бити резервисан за жанровске и формалне одреднице ових дела. С тим у вези, размотриће се и врсте романа које постоје у оквиру емигрантског. Осим тога, због преломних догађаја који су се на југословенским просторима одвијали крајем 20. века, појам емиграције/ емигрантског мења своје дотадашње значење, те ће и у том смислу дисертација пружити нове увиде у одређење емигрантске књижевности. На поетику заграничних писаца, осим литерарног сензибилитета, талента и инспирације, као најважнијих чинилаца стварања књижевних дела, утиче и фактор напуштања домовине. Аутор који је морао отићи због друштвено-политичких неприлика или из економских разлога, осећа се као избеглица, што за последицу има повлачење, пасиван однос према стварности. Другачији став показује аутор који земљу напушта тражећи инспирацију или мир за исказивање свог стваралачког потенцијала. Ипак, нову средину усељеник увек посматра кроз проблем Другог. Разноврсност тема и мотива одлика је дела насталих у расејању. Код појединих писаца доминира тема о кризи идентитета, неки се баве ратним стањем, а доминантне врсте романа јесу: новоисторијски, грађанско-обновитељски, аутобиографски, као и тзв. пазл-романи.  Има и писаца који се из неких разлога не уклапају у постављене оквире, то јест, пробијају хоризонт очекивања данашње публике, па неко време бивају неоправдано скрајнути. У том погледу, као у случају Веселина Марковића и његовог романа *Израњање* (2001), може се говорити о вишеструкој емиграцији, односно егзилу: спољашњем, унутрашњем и привременом.  Од изузетног значаја за поетику емигрантског романа је и питање језика. Живети у емиграцији не значи само бити на другој територији, већ и са другом нацијом и другом културом. Једина спона са коренима у том смислу јесте језик, али будући да писац у дијаспори донекле поседује потпуну слободу у односу на матицу, он бира којим језиком ће одржавати везе са својим завичајем. Будући да је питање емиграције, а самим тим и књижевног стварања ван матице, данас у целом свету веома актуелно, за ову анализу од вишеструког значаја биће и радови страних проучавалаца књижевности на исту тему.  У изучавање емигранског романа кренуло се са становишта да је рад српских заграничних писаца потребно више ценити и презентовати, јер је незанемарљив њихов допринос, не само у очувању, већ и у ширењу српског језика и српске културе широм света. Иако се на први поглед може учинити да се ова анализа јавља преурањено, јер дистанца између настанка дела која ће се изучавати и самог истраживања није велика, сигурно је да ће закључци до којих се буде дошло бити значајни за даља књижевнокритичка и књижевноисторијска сагледавања српског емигрантског романа. На тај начин иде се ка успостављању канона савременог књижевног стваралаштва у емиграцији, које је незаобилазни сегмент савремене српске књижевности. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Предложена лит. обухвата области које су усклађене са најављеним истраживањима докторске дисертације:   * Целокупан романескни опус одабраних писаца (Д. Албахарија, В. Марковића, В. Пиштала и В. Тасића), као и поједини текстови српских емигрантских писаца објављени у првој деценији 21. века. * Књижевноисторијска литература (*Биографски лексикон „Српски писци у расејању 1914-2014“*. Милановић, Милана (ур.); Тихомир Брајовић. *Кратка историја преобиља: критички бедекер кроз савремену српску поезију и прозу*; Зоран Ђерић. *Поетика Бездомности. Словенска књижевна емиграција у ХХ веку*; *Ilustrovana istorija srpske dijaspore* Ur. Marko Lopušina i Dušan Lopušina; *Српска књижевност у емиграцији: библиографија (1941-1991)*. Предраг Палавестра (ур.) итд.) * Књижевнотеоријска литература из области наратолошких истраживања (Porter H. Abot. *Uvod u teoriju proze*; Herman, David. *Story Logic: Problems and Possibilities of Narrative*, *Framing Borders in Literatue and Other Media*, Eds. Werner Wolf and Walter Bernhart; *Narratologies: New Perspectives on Narrative Analysis*, ed. David Herman и сл.); из области постколонијалне критике и студија културе (Homi K. Bhabha. *The Location of Culture*; Edvard Said. „Razmišljanja o egzilu“, Cvetan Todorov. *Mi i drugi: francuska misao o ljudskoj raznolikosti*, Ahmad, A. *In Theory: Classes, Nations, Literatures* итд.) * Књижевнокритичка литература (*Егзил(анти): књижевност, култура, друштво*. Ур. Драган Бошковић; *Sarajevske sveske*, br. 3, br. 29-30, br. 45-46. итд.) | | | | | | | | | |
| 3. | Циљеви научног истраживања *(до 500 речи)* | | | | | | | | |
| Истраживањем у оквиру предложене теме постављени су следећи циљеви:   * Пружити преглед романа српских писаца у емиграцији, насталих у периоду од 2001. до 2010. године; * Уочити, издвојити и дефинисати главне карактеристике романа српских писаца у расејању и тиме додатно расветлити појединачне поетике издвојених аутора; * Истражити развојни пут емигрантског романа у току прве деценије трећег миленијума; * Пратити континуитет и промене у развоју српског емигрантског романа; * Испитати везе, однос и међусобни утицај књижевности матице и дијаспоре; * Компаративном анализом уочити сличности и разлике у наративним поступцима у емигрантским романима с почетка 21. и романима истог периода у матици. * Посебно истаћи и расветлити значај матерњег језика којим су писани текстови у специфичном окружењу које је усмерено ка другости/ другом; * Испитати степен утицаја туђег поднебља на поетику наших писаца у емиграцији; * Истаћи важност дијаспоре у контексту развоја српске књижевности и тиме дати допринос дијахронијском пресеку српске књижевности; * Истражити могућности појединих методолошких оквира за расветљавање природе српског емигрантског романа; * Дати додатни подстицај проучаваоцима књижевности за даља перманентна истраживања српског романа насталог у емиграцији, као и за проучавање емигрантске књижевности уопште. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Очекује се да докторска дисертација детаљном наратолошком анализом продуби сазнања о поетици четири издвојена аутора, надовезујући се на већ постојећа књижевнокритичка разматрања. Компаративним сагледавањем позиционираће се издвојени романескни корпус у односу на друге емигрантске романе истог периода, али и у односу на стваралаштво српских писаца у матици. Посебна пажња биће посвећена социјалном, културном, политичком, верском окружењу у коме су дела настајала, полазећи од у теорији одвано утврђене премисе да је књижевност део друштвене стварности сваке средине. С тим у вези очекује се да истраживање додатно подстакне интеркултурални дијалог и ојача међусобну комуникацију другачијих културних средина, а кроз сагледавање стваралаштва издвојених писаца у контексту књижевности средине у којој бораве. Дисертација, уз све наведено, треба додатно да расветли већ постојеће терминолошке недоумице у вези са емигрантском књижевношћу/ књижевношћу у изгнанству/ књижевношћу мањина. Дакле, очекује се да резултати до којих се дође путем овог истраживања допринесу бољој рецепцији романа писаних ван граница наше државе на почетку трећег миленијума и буду довољно инспиративни за даље праћење и изучавање појава и промена на српској емигрантској књижевној сцени. | | | | | | | | | |
| 5. | Примењене научне методе *(до 300 речи)* | | | | | | | | |
| Одлике српског романа насталог у емиграцији биће истражене преко поставки класичне и посткласичне наратологије аналитичко-интерпретативним и компаративним методом. Најновија наратолошка усмерења погодна су за истраживање романа који су предмет ове анализе, јер омогућују потпуније сагледавање процеса саздавања приче, партиципације читалаца у њеном саздавању, уплива других наративних равни, као и анализу утицаја текста на читаоце. Компаративна истраживања биће употребљена с циљем да се што боље представе територијално, али не и културно и језички децентрализована остварења српске културе, као и да се испитају међусобни утицаји писаца у расејању и оних који живе и стварају у Србији. У ту сврху као методолошка основа послужиће студије културе, социјалног конструктивизма, постколонијалне критике.  Како је један од циљева рада уочавање и анализа заједничких, типолошких одлика ових романа и одређивање њихове поетике, теорија жанрова и теорија романа биће изузетно значајне за истраживање ових аспеката. Захваљујући резултатима оваквог приступа добиће се јасна слика развоја емигрантског романа у току прве деценије трећег миленијума. Бољем расветљавању проблематике допринеће и сагледавање пријема од стране читалачке публике, те ће од значаја бити и примена теорија рецепције. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | *Српски емигрантски роман у првој деценији двадесет првог века* | | | | | | |
| **ЗАКЉУЧАК** *(до 100 речи)* | | | | | | | | | |
| Тема докторске дисертације *Српски емигрантски роман у првој деценији двадесет првог века* поставља јасне смернице истраживања појединачних поетика одређене групе писаца која ствара на несрпском подручју у првој деценији 21. века. Период који је истраживањем обухваћен оправдан је како у књижевном тако и у ширем друштвеном контексту, што је експлицирано и у самом образложењу теме. Терминолошко разграничење појма емигрантске књижевности, уочавање, издвајање и дефинисање главних карактеристика романа српских писаца у расејању, те одређивање њихове поетике, главни су циљ ове тезе. Планирана обрада теме методолошки је добро утемељена, јер проблем емигрантске књижевности сагледава из различитих углова, те је у том смислу сасвим релевантна примена наратолошких истраживања, теорија рецепције, студија културе, социјалног конструктивизма, постколонијалне критике. Истраживање најављено темом значајно је како у контексту проучавања емигрантске књижевности и историје српске књижевности, тако и у контексту јачања интеркултуралног дијалога. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-001/21-021** | | | | | |
| Датум именовања Комисије | | | | **10. 2. 2021. Године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Снежана Милосављевић Милић, редовни професор | | | | председник |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 2. | | Др Јелена Јовановић, ванредни професор | | | | ментор, члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Бојан Чолак, виши научни сарадник | | | | члан |  | | |
| Српска књижевност XX века | | | Институт за књижевност и уметност у Београду | |
| (Научна област) | | | (Установа у којој је запослен) | |
| Датум и место:  ……………………………… | | | | | | | | | |